Public procurement notice: Contract Notice
Published: 2018-10-05
Buyer: Region Syddanmark
Country: DK
Contract type: Services
Procedure: Open procedure
CPV classification: 85121000: Medical services
Submission deadline: 2018-10-22

Technical requirements: Region Syddanmark inviterer hermed interesserede tilbudsgivere til at afgive tilbud med henblik på indgåelse af kontrakt om at drive almen lægepraksis i regionen. Den pågældende lægepraksis skal være beliggende i Tønder By.
Der udbydes en patientkapacitet på op til 5 400 patienter. Der udbydes således drift af 2 ydernumre/kapaciteter. Der er 2 læger, som ophører i Tønder omkring årsskiftet 2018/2019.
Læge Dorthe Støy stopper 1.12.2018, og hun har 1 381 patienter. Læge Kirsten Andreasen stopper 1.1.2019, og har 845 patienter.
Således er det i alt ca. 2 200 patienter der skal have ny læge i Tønder By. Der er flere af byens læger, som har ledig patientkapacitet, men det forventes ikke at alle patienterne kan fordeles til disse praksis, idet der er tale om begrænset ledig kapacitet.
Regionen forsøger sideløbende med dette udbud afsætte de ledig-blevne ydernumre med de tilhørende patienter til læger, der vil praktisere under overenskomsten. Det har dog ikke indtil videre været muligt at finde en praksis eller en læge, der er interesseret heri, hvilket er baggrunden for, at der nu iværksættes et udbud.
Der er aktuelt ca. 2 200 patienter der skal have ny læge, men Region Syddanmark giver ingen garanti for antallet af patienter, idet dette antal er variabelt. Tilbudsgiver er uanset ændringer i ovennævnte estimerede antal patienter, forud for, eller efter tilbudsfristens udløb, ikke berettiget til at tilbagekalde sit afgivne tilbud.
Baggrunden for, at der udbydes en patientmasse på op til 5 400 tilmeldte patienter (2 kapaciteter), selvom der aktuelt kun er ca. 2 200 ”lægeløse” patienter pr. udgangen af 2018, er den, at det følger af overenskomsten, at der i et ydernummer/kapacitet, kan være tilmeldt max. 2 700 patienter. Regionen ønsker at en kommende udbudsklinik har buffer-kapacitet til at overtage yderligere patienter, hvis der kommer flere ophør blandt byens læger.
Det er vigtigt for regionen at understrege, at løsninger med Praktiserende Lægers Organisation (PLO) på ydernummer efter overenskomsten fortsat vil blive foretrukket. Derfor forbeholder regionen sig retten til at annullere udbuddet frem til kontraktindgåelse, såfremt det viser sig, at et eller begge de ydernumre, der knytter sig til udbuddet kan afhændes på anden vis.
Region Syddanmark har valgt, at Udbudslovens § 135, stk. 1-3 og § 138 skal finde anvendelse i dette udbud. Tilbudsgiver skal derfor i Udbudsbilag 1 erklære, at Tilbudsgiver ikke befinder sig i under omstændigheder som beskrevet i Udbudslovens § 135, stk. 1-3.
Det indebærer bl.a., at Tilbudsgiver ikke er dømt eller har vedtaget bødeforlæg for: handlinger begået som led i kriminel organisation, bestikkelse, svig, terrorhandlinger mm., hvidvaskning af penge eller finansiering af terrorisme, overtrædelse af lovgivningen vedr. børnearbejde og menneskehandel.
Der vil endvidere bl.a. ske udelukkelse, såfremt Tilbudsgiver har en ubetalt forfalden gæld på 100 000 DKK eller derover til offentlige myndigheder vedrørende skatter, afgifter eller bidrag til sociale sikringsordninger i henhold til dansk lovgivning eller lovgivningen i det land, hvor tilbudsgiveren er etableret.
Sundhedsfagligt personale i klinikken skal have autorisation i overensstemmelse med sundhedslovgivningen.
Udkast til Kontrakt, som er en del af udbudsmaterialet, vil være gældende for de udbudte tjenesteydelser og vil regulere det efterfølgende kontraktforhold mellem Ordregiver og den vindende Tilbudsgiver.
Der kan ikke tages forbehold over for bestemmelserne i udkast til kontrakt, ligesom der ikke kan tages forbehold over for mindstekrav.
Kontrakten indeholder en arbejdsklausul. Således skal leverandøren sikre, at ansatte hos leverandøren og eventuelle underleverandører, som medvirker til at opfylde kontrakten i Danmark, er sikret løn (herunder særlige ydelser), arbejdstid og andre arbejdsvilkår i henhold til Kontraktbilag 4.